ডেকালোগ
ডেকালোগ (পোলীয়: Dekalog; ইংরেজি নাম: The Decalogue) পোলীয় চলচ্চিত্র সিরিজ যা মূলত টেলিভিশন মিনিসিরিজ হিসেবে নির্মাণ করা হয়েছিল। ছবিটি পরিচালনা করেছেন বিখ্যাত পোলীয় পরিচালক ক্রিস্তফ কিয়েশ্‌লফ্‌স্কি। প্রতিটি ১ ঘণ্টা করে মোট ১০টি ছবির সমন্বয়ে ডেকালোগ গঠিত হয়েছে। প্রতিটি খণ্ড "টেন কমান্ডমেন্ট্‌স"-এর একটি কমান্ডমেন্টকে নির্দেশ করে। কমেন্ডমেন্টটির অর্থ উদ্ধার করার জন্যই খণ্ডটির কাহিনী আবর্তিত হয়। এই ছবিগুলোতে কমান্ডমেন্টের কাহিনীকে আধুনিক পোল্যান্ডের পটভূমিতে তুলে ধরা হয়েছে। স্ট্যানলি কুব্রিক এর মতে ডেকালোগ-ই একমাত্র "মাস্টারপিস" সিনেমা যা তিনি চিন্তা করতে পারেন।